**Ministru kabineta noteikumu projekta „Grozījumi Ministru kabineta 2009. gada 22. decembra noteikumos Nr. 1493 „Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Kriminālprocesa likuma 84. panta otrā daļa un 104. panta piektā daļa, Valsts nodrošinātās juridiskās palīdzības likuma 5. panta piektā daļa. Eiropas Parlamenta un Padomes direktīva 2008/115/EK par kopīgiem standartiem un procedūrām dalībvalstīs attiecībā uz to trešo valstu valstspiederīgo atgriešanu, kas dalībvalstī uzturas nelikumīgi (turpmāk – Direktīva) 13.panta 4. punkts. |
| 2. | Pašreizējā situācija un problēmas |  Šobrīd Ministru kabineta 2009. gada 22. decembra noteikumi Nr. 1493 „Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību” (turpmāk – Ministru kabineta noteikumi Nr. 1493) nosaka valsts nodrošinātās juridiskās palīdzības (turpmāk – juridiskās palīdzības) veidus, apjomu, samaksas apmēru un ar juridiskās palīdzības sniegšanu saistītos atlīdzināmos izdevumus, to apmēru un izmaksas kārtību. 2008. gada 16. decembrī ir pieņemta Eiropas Parlamenta un Padomes direktīva 2008/115/EK par kopīgiem standartiem un procedūrām dalībvalstīs attiecībā uz to trešo valstu valstspiederīgo atgriešanu, kas dalībvalstī uzturas nelikumīgi (turpmāk - Direktīva), kuras 13. panta 4. punkts noteic, ka dalībvalstis pēc pieprasījuma nodrošina ārzemniekam nepieciešamo juridisko palīdzību bez maksas. Saskaņā ar Direktīvā noteikto dalībvalstīm līdz 2010. gada beigām nepieciešams iestrādāt Direktīvas prasības nacionālajos normatīvajos aktos. Direktīvas prasības attiecībā uz valsts garantētās juridiskās palīdzības nodrošināšanu (Direktīvas 13. panta 4. punkts) dalībvalstīm ir jāievieš līdz 2011. gada 24. decembrim (Direktīvas 20. panta pirmais punkts).**Direktīvas prasību ieviešanai nacionālajos normatīvajos aktos, tika izstrādāti grozījumi Imigrācijas likumā un Valsts nodrošinātās juridiskās palīdzības likumā.**Likumprojekts „Grozījumi Valsts nodrošinātās juridiskās palīdzības likumā” (Nr. 320/Lp10) apstiprināts Ministru kabineta 2011. gada 29. marta sēdē[[1]](#footnote-1) un Saeimā 2011. gada 4. augustā pieņemts trešajā lasījumā [[2]](#footnote-2). **Grozījumi Valsts nodrošinātās juridiskās palīdzības likumā paredz, ka izraidāmajam ārzemniekam, kas uzturas Latvijas Republikā, Imigrācijas likumā noteiktajos gadījumos valsts nodrošina juridisko palīdzību lēmuma par apstrīdēto izbraukšanas rīkojumu vai lēmuma par apstrīdēto lēmumu par piespiedu izraidīšanu pārsūdzēšanas procedūras ietvaros. Iestāde, kas Imigrācijas likumā noteiktajos gadījumos un kārtībā aiztur izraidāmo ārzemnieku, nodrošina juridiskās palīdzības pieprasītāja (turpmāk - pieprasītājs) saziņu ar juridiskās palīdzības sniedzēju, kuru**  **juridiskās palīdzības sniegšanai uzaicina atbilstoši šā likuma 33.1 pantā minētajam**  **juridiskās palīdzības sniedzēju sarakstam. Ja juridiskās palīdzības sniedzējs juridisko palīdzību sniedz savā prakses vietā, pieprasītāja saziņu ar juridiskās palīdzības sniedzēju nodrošina Juridiskās palīdzības administrācija.** **Savukārt grozījumi Imigrācijas likumā (izsludināti "Latvijas Vēstnesis", 93 (4491), 15.06.2011.) paredz, ka ā**rzemniekam tiesības uz juridisko palīdzību Valsts nodrošinātās juridiskās palīdzības likumā noteiktajā gadījumā un apjomā ir, ja:1) viņam nepietiek līdzekļu, viņš uzturas Latvijas Republikā un attiecībā uz viņu izdotā izbraukšanas rīkojuma vai lēmuma par piespiedu izraidīšanu izpilde tiek apturēta;2) viņš šajā likumā noteiktajos gadījumos un kārtībā aizturēts un uzturas Latvijas Republikā speciāli iekārtotās telpās vai izmitināšanas centrā. Tāpat minētie Imigrācijas likuma grozījumi paredz iesnieguma par juridiskās palīdzības pieprasījumu un ienākumiem iesniegšanas kārtību. **Ņemot vērā minētajos likumos veiktos grozījumus, nepieciešams izdarīt atbilstošus grozījumus Ministru kabineta noteikumos Nr. 1493, paredzot** jaunu juridiskās palīdzības saņemšanas lietu kategoriju administratīvajās lietās izraidāmajam ārzemniekam. Šobrīd juridiskās palīdzības veidi, apjoms un samaksas apmērs administratīvajās lietās noteikts tikai attiecībā uz juridiskās palīdzības sniegšanu apelācijas procedūrās patvēruma piešķiršanas procesa ietvaros.Vienlaikus Ministru kabineta noteikumos Nr. 1493 nepieciešams izdarīt grozījumus saistībā ar 2010. gada 21. oktobra grozījumiem Kriminālprocesa likumā, Krimināllikumā un Valsts nodrošinātās juridiskās palīdzības likumā (spēkā ar 2011. gada 1. janvāri). Ar minētajiem likuma grozījumiem no Kriminālprocesa likuma tika izslēgts privātās apsūdzības institūts, paredzot, ka turpmāk tiks veikts tikai publiskās apsūdzības kriminālprocess. Savukārt Krimināllikumā un Valsts nodrošinātās juridiskās palīdzības likumā ar minētajiem grozījumiem tiek noteikts pārejas regulējums attiecībā uz tiesvedībā esošajām privātās apsūdzības lietām.  Ņemot vērā to, ka spēkā esošajos Ministru kabineta noteikumos Nr. 1493 paredzēts regulējums attiecībā uz samaksas apmēru par sniegto juridisko palīdzību personai privātās apsūdzības kriminālprocesa uzsākšanai, nepieciešams veikt attiecīgus grozījumus. Turklāt, ņemot vērā to, ka Kriminālprocesa likumā tiek paredzēti jauni gadījumi, kad krimināllietas tiek iztiesātas rakstveida procesā (Kriminālprocesa likuma 368. panta 6.1 daļa un 559. pants), Ministru kabineta noteikumos Nr. 1493 nepieciešams precizēt arī gadījumus, kad dokumenti tiek sastādīti rakstveida procesā. Papildus projekts paredz izdarīt tehniska rakstura grozījumus Ministru kabineta noteikumos Nr. 1493. |
| 3. | Saistītie politikas ietekmes novērtējumi un pētījumi | Nav |
| 4. | Tiesiskā regulējuma mērķis un būtība | Projektā ietvertā tiesiskā regulējuma mērķis ir precizēt spēkā esošos Ministru kabineta noteikumus Nr. 1493 atbilstoši Imigrācijas likumā, **Valsts nodrošinātās juridiskās palīdzības likumā, kā arī Kriminālprocesa likumā un Krimināllikumā veiktajiem grozījumiem.**Projekts paredz:1. papildināt Ministru kabineta noteikumus Nr. 1493 ar jaunu juridiskās palīdzības lietu kategoriju administratīvajās lietās izraidāmajiem ārzemniekiem;
2. svītrot no Ministru kabineta noteikumiem Nr. 1493 tiesisko regulējumu attiecībā uz valsts nodrošinātās juridiskās palīdzības sniegšanu privātās apsūdzības kriminālprocesā;
3. pārejas regulējumu juridiskās palīdzības sniegšanā tiesvedībā esošajās privātās apsūdzības kriminālprocesos. Pārejas regulējums noteic, kādā kārtībā un apjomā tiek nodrošināta valsts nodrošinātā juridiskā palīdzība tajos privātās apsūdzības kriminālprocesos, kas uzsākti līdz privātās apsūdzības institūta izslēgšanai. Tiek paredzēts, ka tiesvedībā esošajās privātās apsūdzības lietās valsts nodrošina juridisko palīdzību tādā apjomā un juridiskās palīdzības sniedzējiem samaksu un atlīdzināmos izdevumus sedz tādā apmērā un kārtībā, kādu noteica tiesiskais regulējums, kas bija spēkā līdz 2011. gada 30. septembrim;
4. precizēt Ministru kabineta noteikumu Nr. 1493 2. pielikumu, izslēdzot no tā norādes, kas satur informāciju par privātās apsūdzības kriminālprocesu un papildinot ar jaunu juridiskās palīdzības veidu;
5. samaksas apmēru par juridiskās palīdzības sniegšanu krimināllietās rakstveida procesā. Kriminālprocesa likumā noteiktajos gadījumos rakstveida procesā var iesniegt iebildumus, paskaidrojumus vai viedokļus, piemēram, par iesniegto apelācijas vai kasācijas sūdzību vai protestu. Sakarā ar to, ka nenotiek lietas izskatīšana mutvārdu procesā, aizstāvim vai pārstāvim īstenojot personas tiesības, viedokļa paušana notiek iesniedzot rakstveida iebildumus vai paskaidrojumus. Savukārt apelācijas vai kasācijas sūdzība vai protests, neatkarīgi no procesa veida (mutvārdu vai rakstveida), kā juridiskās palīdzības veids jau ir noteikts spēkā esošajos Ministru kabineta noteikumos.

Anotācijas I. sadaļas 2. punktā minētās problēmas ar projektu tiek atrisinātas pilnībā.  |
| 5. | Projekta izstrādē iesaistītās institūcijas | Tieslietu ministrija un Juridiskās palīdzības administrācija |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība tika nodrošināta likumprojektu „Grozījumi Valsts nodrošinātās juridiskās palīdzības likumā” (Nr. 320/Lp10), „Grozījumi Imigrācijas likumā” (Nr: 185/Lp10), kā arī normatīvo aktu par privātās apsūdzības institūta izslēgšanu izstrādes procesā. Ņemot vērā to, ka projekta izstrādes nepieciešamība izriet no grozījumiem minētajos likumprojektos, sabiedrības līdzdalība šī projekta izstrādē nav nepieciešama. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |   Projekta tiesiskais regulējums attiecināms uz juridiskās palīdzības pieprasītājiem, tai skaitā ārzemniekiem, kuri Imigrācijas likumā noteiktajos gadījumos un kārtībā ir pakļauti izraidīšanas procedūrai.Saskaņā ar Juridiskās palīdzības administrācijas statistikas datiem[[3]](#footnote-3) 2010. gadā reģistrēts 2641 iesniegums par valsts nodrošinātās juridiskās palīdzības pieprasījumu. No 2010. gadā pieņemtajiem 2948 lēmumiem par valsts nodrošināto juridisko palīdzību 2277 jeb 77% gadījumos pieņemts lēmums par valsts nodrošinātās juridiskās palīdzības piešķiršanu.Savukārt izraidīšanas procedūrai pakļauto ārzemnieku aptuvenā lieluma (īpatsvara) prognoze norādīta likumprojekta „Grozījumi Valsts nodrošinātās juridiskās palīdzības likumā”[[4]](#footnote-4) (Nr. 320/Lp10) anotācijas III. sadaļā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **n-tais gads** | Turpmākie trīs gadi (tūkst. latu) |
| **n+1** | **n+2** | **n+3** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ņemot vērā to, ka šī projekta izstrādes nepieciešamība izriet no likumprojekta „Grozījumi Valsts nodrošinātās juridiskā palīdzības likumā” (Nr. 320/Lp10), tā ietekme uz valsts budžetu skatāma minētā likumprojekta anotācijas III. sadaļā. Ar projektu tiek paredzēts jauns juridiskās palīdzības veids uzsāktā kriminālprocesā – dokumenta sastādīšana, kas nepieciešams lietas iztiesāšanai rakstveida procesā (iebildums vai paskaidrojums), nosakot tā samaksas apmēru. Samaksas apmērs tiek noteikts pēc līdzības ar spēkā esošajos Ministru kabineta noteikumos Nr. 1493 noteiktajiem juridiskās palīdzības veidiem civillietās, administratīvajās lietās un pārrobežu strīdu lietās (minēto noteikumu 9.5. apakšpunkts). Ņemot vērā to, ka ar 2010. gada 21. oktobra grozījumiem Kriminālprocesa likumā tiek ieviesti jauni gadījumi, kad lietas tiek izskatītas rakstveida procesā, konstatējams, ka projektā ietvertais regulējums ietekmi uz valsts budžetu neradīs, jo tādos gadījumos juridiskā palīdzība tiek sniegta rakstveida procesā, nevis mutvārdu procesā kā līdz attiecīgo grozījumu spēkā stāšanās brīdim.Jautājums par projekta īstenošanai papildu nepieciešamo finansējumu 2012. gadā 31 597 latu apmērā (Tieslietu ministrijai (Juridiskās palīdzības administrācijai) – 25 297 lati – viena juriskonsulta atlīdzības izmaksai, pasta izdevumiem, tulkošanas darbiem un uzturēšanas izdevumiem; Iekšlietu ministrijai (Valsts Robežsardzei) – 6 300 lati – saziņas nodrošināšanai personai, kura ir aizturēta un atrodas Latvijas Republikā speciāli iekārtotās telpās vai izmitināšanas centrā) un 2013. gadā un turpmākajiem gadiem 40 745 latu apmērā (Tieslietu ministrijai – 34 445 lati un Iekšlietu ministrijai – 6 300 lati) jāizskata Ministru kabinetā kopā ar citu ministriju priekšlikumiem valsts budžeta likumprojekta 2012. gadam sagatavošanas procesā atbilstoši Ministru kabineta 2011. gada 29. marta sēdes prot. Nr. 20 34.§ 2. punktā noteiktajam (likumprojekts „Grozījumi Valsts nodrošinātās juridiskās palīdzības likumā” TA-3255). |

*Anotācijas IV, V un VI sadaļa – projekts šo jomu neskar.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Tieslietu ministrija, Juridiskās palīdzības administrācija un juridiskās palīdzības sniedzēji. |
| 2. | Projekta izpildes ietekme uz pārvaldes funkcijām  | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Tieslietu ministrs A. Štokenbergs

16.08.2011. 09:32

1694

R.Kalnača

67036769, Ruta.Kalnaca@tm.gov.lv

1. <http://www.mk.gov.lv/lv/mk/tap/?dateFrom=2010-05-30&dateTo=2011-05-30&text=groz%C4%ABjumi+valsts+nodro%C5%A1in%C4%81t%C4%81s&org=0&area=0&type=0> [↑](#footnote-ref-1)
2. [http://titania.saeima.lv/LIVS10/SaeimaLIVS10.nsf/webAll?SearchView&Query=([Title]=\*Valsts+nodr\*)&SearchMax=0&SearchOrder=4](http://titania.saeima.lv/LIVS10/SaeimaLIVS10.nsf/webAll?SearchView&Query=(%5bTitle%5d=*Valsts+nodr*)&SearchMax=0&SearchOrder=4) [↑](#footnote-ref-2)
3. <http://jpa.gov.lv/uploads/filedir/jpa_2011_publiskais_parskats.pdf> [↑](#footnote-ref-3)
4. <http://titania.saeima.lv/LIVS10/SaeimaLIVS10.nsf/0/886E858DF0D3F7DDC22578730031AD68?OpenDocument> [↑](#footnote-ref-4)